Diari Oficial de la Generalitat Valenciana


Sumari del DOGV 7058, del 02-07-2013 (2013/6850)

RESOLUCIÓ de 7 de juny de 2013, del conseller de Presidència i Agricultura, Pesca, Alimentació i Aigua, per la qual es publiquen les quanties globals màximes per a l'exercici 2013 per al foment dels servicis de gestió a les explotacions destinades al cultiu en comú de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7058

Data del DOGV
:   02-07-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/6850


Data del document
:   07-06-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública
    * superfície d'explotació
    * ajuda a l'agricultura
    * agrupació d'explotacions
    * suport econòmic

RESOLUCIÓ de 7 de juny de 2013, del conseller de Presidència i Agricultura, Pesca, Alimentació i Aigua, per la qual es publiquen les quanties globals màximes per a l'exercici 2013 per al foment dels servicis de gestió a les explotacions destinades al cultiu en comú de la Comunitat Valenciana. [2013/6850]  
Amb l'objecte de fomentar el cultiu i l'explotació en comú de les explotacions agràries a la Comunitat Valenciana, es va publicar l'Orde de 22 de juliol de 2008, de la Conselleria d'Agricultura, Pesca i Alimentació, per la qual s'establien les bases reguladores d'un règim d'ajudes per al foment dels servicis de gestió a les explotacions destinades al cultiu en comú de la Comunitat Valenciana, modificada per l'Orde 8/2011, de 14 de març.  
Així mateix, l'article 47.11 del Text Refós de la Llei de la Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix la publicació de la línia o línies pressupostàries que les financen i l'import global màxim que s'hi destina. Tot això depén de la llei anual de pressupostos, en estos moments la Llei 11/2012, de 27 de desembre, de Pressupostos de la Generalitat per a l'exercici 2013.  
  
Per això, vista la proposta del director general de Producció Agrària i Ramaderia, fent ús de les funcions que tinc atribuïdes, resolc:  
  
  
Primer  
Fixar en 658.340,00 euros per a l'exercici 2013 l'import global màxim de les ajudes regulades en l'Orde de 22 de juliol de 2008, de la Conselleria d'Agricultura, Pesca i Alimentació, per la qual s'establixen les bases reguladores d'un règim d'ajudes per al foment dels servicis de gestió a les explotacions destinades al cultiu en comú de la Comunitat Valenciana, modificada per l'Orde 8/2011, de 14 de març.  
  
El pagament es farà amb fons propis de la Generalitat Valenciana i amb càrrec a l'aplicació pressupostària: 34.11.81.8047, programa 714.20, Foment i Garantia Agrària, línia T4719, capítol 4.  
Les ajudes per a les quals es publiquen les quanties globals màximes de la present resolució complixen el que disposa el Reglament (CE) número 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les Ajudes de Mínims (DOUE L 379/5, 28.12.2006), i, per tant, queden exemptes de l'obligació de notificació a la Comissió Europea, segons el que establix l'article 3.3 del Decret 147/2007, de 7 de setembre, del Consell.  
  
  
Segon  
Sense perjuí del termini de presentació de sol·licituds establit en l'article 7 de l'Orde de 22 de juliol de 2008, s'obri un termini extraordinari per a la presentació de sol·licituds de 10 dies naturals, comptador des de l'endemà de la publicació en el Diari Oficial de la Comunitat Valenciana de la present resolució.  
  
Tercer  
El règim de recursos que pertoca és el recurs de reposició a interposar en el termini d'un mes davant de la consellera, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i 46 de la Llei de la Jurisdicció Contenciosa Administrativa.  
  
València, 7 de juny de 2013.- El conseller de Presidència i Agricultura, Pesca, Alimentació i Aigua: José Císcar Bolufer.